Sorana Cîrstea a învins-o pe Marketa Vondrousova, campioana en-titre de la Wimbledon, într-un meci disputat în turul al treilea al turneului de la Roma.
Sorana Cîrstea, cap de serie 28 şi locul 32 WTA, s-a calificat, sâmbătă, în optimile turneului de categorie WTA 1000 de la Roma, trecând în turul trei de Marketa Vondrousova (Cehia), cap de serie 6 şi locul 6 WTA.
Deși a fost condusă cu 5-3 în primul set, Sorana Cîrstea a revenit senzațional și s-a impus cu 7-5, 6-3 în meciul cu Marketa Vondrousova.
Partida a avut loc în turul al treilea al turneului de la Roma, astfel că Sorana a obținut calificarea în optimile de finală.
În această fază, Sorana va juca împotriva învingătoarei americancei Madison Keys, care a învins-o pe Beatriz Haddad Maia.
Pentru calificarea în optimile de finală, Sorana Cîrstea și-a asigurat un premiu de 55.000 de euro.